ai4bharat/Pralekha huggingface dataset:
ରେଳ ମନ୍ତ୍ରଣାଳୟ
22 ଏପ୍ରିଲ, 2020ରେ 112ଟି ରେକ ଜରିଆରେ 3.13 ଲକ୍ଷ ଟନ ଖାଦ୍ୟଶସ୍ୟ ଲଦି ରେକର୍ଡ କଲା ଭାରତୀୟ ରେଳପଥ
କୋଭିଡ-19 ଯୋଗୁ ଦେଶବ୍ୟାପୀ ଲାଗୁ ହୋଇଥିବା ଲକଡାଉନ ସମୟରେ ନିଜର ମାଲ ପରିବହନ ସେବା ମାଧ୍ୟମରେ ଖାଦ୍ୟଶସ୍ୟ ଭଳି ଅତ୍ୟାବଶ୍ୟକ ସାମଗ୍ରୀ ଉପଲବ୍ଧତା ସୁନିଶ୍ଚିତ କରିବା ଦିଗରେ ଭାରତୀୟ ରେଳପଥ ଲଗାତାର ପ୍ରୟାସ ଜାରି ରଖିଛି ।
ପ୍ରତ୍ୟେକ ଭାରତବାସୀଙ୍କ ରୋଷେଇ ଘରେ ସ୍ବାଭାବିକ ଭାବେ ଖାଦ୍ୟପ୍ରସ୍ତୁତି ସୁନିଶ୍ଚିତ କରିବା ଉଦ୍ଦେଶ୍ୟରେ, ଭାରତୀୟ ରେଳପଥ କେବଳ 22 ଏପ୍ରିଲ 2020ରେ ଗୋଟିଏ ଦିନରେ 112ଟି ରେକ ଜରିଆରେ ପାଖାପାଖି 3.13 ଲକ୍ଷ ଟନ ଖାଦ୍ୟଶସ୍ୟ ଲଦି ରେକର୍ଡ କରିପାରିଛି । ପୂର୍ବରୁ ସର୍ବାଧିକ ଖାଦ୍ୟ ଶସ୍ୟ ଲଦିବାର ରେକର୍ଡ ଭାରତୀୟ ରେଳପଥ 9 ଏପ୍ରିଲ 2020ରେ କରିଥିଲା। ଏହି ସମୟରେ 92ଟି ରେକରେ ପ୍ରାୟ 2.57 ଲକ୍ଷ ଟନ ଖାଦ୍ୟଶସ୍ୟ ଲଦା ଯାଇଥିଲା। ଏଥିପୂର୍ବରୁ 18 ଏପ୍ରିଲ 2020ରେ 89ଟି ରେକରେ 2.49 ଲକ୍ଷ ଟନ ଖାଦ୍ୟଶସ୍ୟ ଲଦାଯିବାର ରେକର୍ଡ ହୋଇଥିଲା।
ଭାରତୀୟ ରେଳପଥ 01.01.2020 ଠାରୁ 22.04.2020 ମଧ୍ୟରେ ମୋଟ 4.58 ମିଲିୟନ ଟନ ଖାଦ୍ୟଶସ୍ୟ ଲଦି ଦେଶର ବିଭିନ୍ନ ସ୍ଥାନକୁ ପରିବହନ କରିଛି। ଗତ ବର୍ଷ ଏହି ଅବଧି ସମୟରେ 1.82 ମିଲିୟନ ଟନ ଖାଦ୍ୟଶସ୍ୟ ଲଦି ପରିବହନ କରାଯାଇଥିଲା।
ଦେଶବ୍ୟାପୀ ଲକଡାଉନ ଚାଲିଥିବା ସମୟରେ ଠିକ ସମୟରେ ଖାଦ୍ୟଶସ୍ୟ ଭଳି କୃଷି ଉତ୍ପାଦ ପରିବହନ ଏବଂ ଯୋଗାଣ ସୁନିଶ୍ଚିତ କରିବା ଲାଗି ରେଳପଥ ପକ୍ଷରୁ ଉଦ୍ୟମ କରାଯାଉଛି। ଲକଡାଉନ ସମୟରେ ଅତ୍ୟାବଶ୍ୟକ ସାମଗ୍ରୀ ଲଦିବା, ପରିବହନ କରିବା ଓ ଯୋଗାଣ କରିବା କାର୍ଯ୍ୟ ଖୁବ ଜୋରସୋରରେ ଚାଲିଛି। କୃଷି ମନ୍ତ୍ରଣାଳୟ ସହିତ ନିବିଡ଼ ସହଯୋଗରେ ଏହି କାର୍ଯ୍ୟ କରାଯାଉଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମଜିଆରବି ଆରମ୍ଭ କଲା ଏକୀକୃତ ମୂଲ୍ୟ କାର୍ଯ୍ୟକାରିତା - ପ୍ରାକୃତିକ ଗ୍ୟାସ କ୍ଷେତ୍ରରେ ବହୁ ପ୍ରତୀକ୍ଷିତ ସଂସ୍କାର
ଶକ୍ତି ଏବଂ ପ୍ରାକୃତିକ ଗ୍ୟାସ କ୍ଷେତ୍ରରେ ଏହା ଏକ ଉଲ୍ଲେଖନୀୟ ସଂସ୍କାର ବୋଲି କହିଛନ୍ତି ପ୍ରଧାନମନ୍ତ୍ରୀ
ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ନିୟାମକ ବୋର୍ଡ ଏକୀକୃତ ମୂଲ୍ୟ କାର୍ଯ୍ୟକାରିତା ଆରମ୍ଭ କରିଛି - ପ୍ରାକୃତିକ ଗ୍ୟାସ କ୍ଷେତ୍ରରେ ବହୁ ପ୍ରତୀକ୍ଷିତ ସଂସ୍କାର ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଶକ୍ତି ଏବଂ ପ୍ରାକୃତିକ ଗ୍ୟାସ କ୍ଷେତ୍ରରେ ଏହା ଏକ ଉଲ୍ଲେଖନୀୟ ସଂସ୍କାର ।
କେନ୍ଦ୍ର ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ମନ୍ତ୍ରୀ ଶ୍ରୀ ହରଦୀପ ସିଂହ ପୁରୀଙ୍କ ଏକ ଟୁଇଟ୍ ଯେଉଁଥିରେ ସେ ଉଲ୍ଲେଖ କରିଛନ୍ତି ଯେ ଦେଶର ସମସ୍ତ ଅଞ୍ଚଳର ଅର୍ଥନୈତିକ ବିକାଶର ଉଦ୍ଦେଶ୍ୟ ଅନୁଯାୟୀ ପିଏମଜିଆରବି ଏକୀକୃତ ମୂଲ୍ୟ କାର୍ଯ୍ୟକାରିତା ଆରମ୍ଭ କରିଛି - ପ୍ରାକୃତିକ ଗ୍ୟାସ କ୍ଷେତ୍ରରେ ବହୁ ପ୍ରତୀକ୍ଷିତ ସଂସ୍କାର ।
ଶ୍ରୀ ପୁରୀ ଏହା ମଧ୍ୟ ସୂଚନା ଦେଇଛନ୍ତି ଯେ ଏହି ମୂଲ୍ୟ ପ୍ରଣାଳୀ ଭାରତକୁ "ଗୋଟିଏ ଦେଶ ଗୋଟିଏ ଗ୍ରୀଡ ଗୋଟିଏ ଦର” ମଡେଲ ହାସଲ କରିବାରେ ସାହାଯ୍ୟ କରିବ ଏବଂ ଦୂର ଅଞ୍ଚଳରେ ଗ୍ୟାସ ବଜାରକୁ ମଧ୍ୟ ବୃଦ୍ଧି କରିବ ।
କେନ୍ଦ୍ର ମନ୍ତ୍ରୀଙ୍କ ଟୁଇଟ୍ର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଶକ୍ତି ଏବଂ ପ୍ରାକୃତିକ ଗ୍ୟାସ କ୍ଷେତ୍ରରେ ଉଲ୍ଲେଖନୀୟ ସଂସ୍କାର ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୭ ମାର୍ଚ୍ଚ, ୨୦୨୨ ରେ ମନ୍ କି ବାତ ପାଇଁ ନିଜ ନିଜର ମତ ଦେବାକୁ ନାଗରିକମାନଙ୍କୁ ଆମନ୍ତ୍ରଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୭ ମାର୍ଚ୍ଚ ୨୦୨୨ ରେ ମନ କି ବାତ ପାଇଁ ମତାମତ ଏବଂ ପରାମର୍ଶ ଦେବାକୁ ନାଗରିକମାନଙ୍କୁ ଆମନ୍ତ୍ରଣ କରିଛନ୍ତି ।
“ଏହି ମାସର ମନ୍ କି ବାତ୍ କାର୍ଯ୍ୟକ୍ରମ ୨୭ ତାରିଖରେରେ ଅନୁଷ୍ଠିତ ହେବ । ସବୁଥର ପରି, ମୁଁ ମଧ୍ୟ ଆପଣଙ୍କ ଠାରୁ ସମାନ ମତାମତ ପାଇବାକୁ ଆଶା କରୁଛି । MyGov, NaMo App ରେ ଲେଖନ୍ତୁ କିମ୍ବା ୧୮୦୦-୧୧-୭୮୦୦ ନମ୍ବରକୁ ଫୋନ କରି ଆପଣଙ୍କର ବାର୍ତ୍ତା ରେକର୍ଡ କରନ୍ତୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଗିଶ ଶାସ୍ତ୍ରୀ ଭାବେ ଜଣାଶୁଣା ସଂସ୍କୃତ ବ୍ୟାକରଣାଚାର୍ଯ୍ୟ ପ୍ରଫେସର ଭଗୀରଥ ପ୍ରସାଦ ତ୍ରିପାଠୀଙ୍କ ନିଧନରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାଗିଶ ଶାସ୍ତ୍ରୀ ଭାବେ ଜଣାଶୁଣା ସଂସ୍କୃତ ବ୍ୟାକରଣାଚାର୍ଯ୍ୟ ପ୍ରଫେସର ଭଗୀରଥ ପ୍ରସାଦ ତ୍ରିପାଠୀଙ୍କ ନିଧନରେ ଗଭୀର ଶୋକବ୍ୟକ୍ତ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି:
‘‘ପ୍ରଫେସର ଭଗୀରଥ ପ୍ରସାଦ ତ୍ରିପାଠୀ ‘ବାଗିଶ ଶାସ୍ତ୍ରୀ’ ଆଧୁନିକ ବୈଜ୍ଞାନିକ ପଦ୍ଧତିଗୁଡ଼ିକର ଉପଯୋଗ କରି ଯୁବକଯୁବତୀଙ୍କ ମଧ୍ୟରେ ସଂସ୍କୃତକୁ ଲୋକପ୍ରିୟ କରାଇବାରେ ଅମୂଲ୍ୟ ଯୋଗଦାନ ଦେଇଛନ୍ତି । ସେ ଅତ୍ୟନ୍ତ ଜ୍ଞାନୀ ଓ ବିଦ୍ୱାନ ଥିଲେ । ତାଙ୍କ ପରଲୋକରେ ଅତ୍ୟନ୍ତ ମର୍ମାହତ । ତାଙ୍କ ପରିବାର ଓ ପରିଜନ ପ୍ରତି ମୋର ସମବେଦନା । ଓମ୍ ଶାନ୍ତି । ’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଅଗ୍ରଣୀ ଶିଖ ବୁଦ୍ଧିଜୀବଙ୍କ ସହ ସାକ୍ଷାତ
ଆମର ଏକତାର ଉତ୍ସାହ ଆମ ଦେଶର ସୁନ୍ଦର ବିବିଧତା ମଧ୍ୟରେ ଏକତାର ସ୍ତମ୍ଭଭାବେ କାର୍ଯ୍ୟ କରେ
ବୃତ୍ତିଗତ ପାଠ୍ୟକ୍ରମଗୁଡିକ ଭାରତୀୟ ଭାଷାର ସମୃଦ୍ଧ କରାଯାଉଛି, ଯାହାଫଳରେ ମାତୃଭାଷାରେ ଉଚ୍ଚଶିକ୍ଷା ଏକ ବାସ୍ତବତାରେ ପରିଣତ ହୋଇପାରିବ-ପ୍ରଧାନମନ୍ତ୍ରୀ
ଏକ ଅଣଆନୁଷ୍ଠାନିକ ପରିବେଶ ମଧ୍ୟରେ ଖୋଲା କଥାବର୍ତ୍ତା ନିମନ୍ତେ ପ୍ରତିନିଧିଦଳ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜ୍ଞାପନ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦିନ ୭-ଲୋକକଲ୍ୟାଣ ମାର୍ଗରେ ଦେଶର ବିଭିନ୍ନ ସ୍ଥାନରୁ ଆସିଥିବା ଶିଖ୍ ବୁଦ୍ଧିଜୀବୀମାନଙ୍କ ପ୍ରତିନିଧି ଦଳ ସହ ସାକ୍ଷାତ କରିଛନ୍ତି ।
ପ୍ରଧାନମନ୍ତ୍ରୀ ପ୍ରତିନିଧି ଦଳଙ୍କ ସହ କୃଷକ କଲ୍ୟାଣ, ଯୁବ ସଶକ୍ତିକରଣ, ମାଦକଦ୍ରବ୍ୟ ମୁକ୍ତ ସମାଜ, ଜାତୀୟ ଶିକ୍ଷାନୀତି, କୌଶଳ ବିକାଶ, କର୍ମନିଯୁକ୍ତି, ପ୍ରଯୁକ୍ତି ଓ ପଞ୍ଜାବର ସାମଗ୍ରିକ ବିକାଶ ସମେତ ଆହୁରି ଅନେକ ବିଷୟରେ ଆଲୋଚନା କରିଥିଲେ ।
ପ୍ରଧାନମନ୍ତ୍ରୀ ପ୍ରତିନିଧିମାନଙ୍କୁ ସାକ୍ଷାତ କରି ଖୁସିପ୍ରକଟ କରିବା ସହ ବୁଦ୍ଧିଜୀବୀଗଣ ସମାଜରେ ସ୍ୱତନ୍ତ୍ରତା ସୃଷ୍ଟି ପାରିବ ବୋଲି କହିଥିଲେ । ପ୍ରତିନିଧି ଦଳକୁ ଦେଶବାସୀଙ୍କୁ ଏକତାର ମହତ୍ୱ ସମ୍ପର୍କରେ ବୁଝାଇବା ସହ ଏହା ଦେଶର ସୁନ୍ଦର ଐକ୍ୟର ଏକ ମଜବୁତ ସ୍ତମ୍ଭ ବୋଲି କହିଥିଲେ ।
ପ୍ରଧାନମନ୍ତ୍ରୀ ମାତୃଭାଷାରେ ଶିକ୍ଷାର ମହତ୍ୱ ସମ୍ପର୍କରେ କହିଥିଲେ । ବୃତିଗତ ପାଠ୍ୟକ୍ରମ ଗୁଡିକୁ ଭାରତୀୟ ଭାଷାରେ ସମୃଦ୍ଧି କରାଗଲେ ମାତୃଭାଷାରେ ଉଚ୍ଚଶିକ୍ଷା ଏକ ବାସ୍ତବତାରେ ପରିଣତ ହେବ ବୋଲି ସେ କହିଥିଲେ ।
ପ୍ରତିନିଧି ଦଳ ପ୍ରଧାନମନ୍ତ୍ରୀଙ୍କୁ ଏପରି ଅଣ ଆନୁଷ୍ଠାନିକ ପରିବେଶ ମଧ୍ୟରେ ମୁକ୍ତିଓ ଅବାଧ ଆଲୋଚନା କରିଥିବାରୁ ପ୍ରତିନିଧି ଦଳ ଧନ୍ୟବାଦ ଜଣାଇଥିଲେ । ଦେଶରେ ଶିଖ ସମ୍ପ୍ରଦାୟର ସର୍ବାଙ୍ଗୀନ ବିକାଶ ନିମନ୍ତେ ନିରବଚ୍ଛିନ୍ନଭାବେ ପଦକ୍ଷେପ ନେଇଥିବାରୁ ସେମାନେ ସାଧୁବାଦ ଜଣାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନଭେମ୍ବର ୧୯ ତାରିଖ ୟୁପି ଗସ୍ତ କରିବେ ଏବଂ ବିଭିନ୍ନ ଉନ୍ନୟନ ପ୍ରକଳ୍ପର ଶୁଭାରମ୍ଭ କରିବେ
ପ୍ରଧାନମନ୍ତ୍ରୀଙ୍କ ୟୁପିଗସ୍ତ ଅବସରରେ ଉଦ୍ଘାଟିତ ହେବ ୬୨୫୦ କୋଟି ଟଙ୍କାର ଏକାଧିକ ବିକାଶମୂଳକ ପ୍ରକଳ୍ପ
ଚାଷୀଙ୍କ ସୁବିଧା ଓ ଜଳକଷ୍ଟ ଦୂର ପାଇଁ ପ୍ରଧାନମନ୍ତ୍ରୀ ଉଦ୍ଘାଟନ କରିବେ ମହୋବାଠାରେ ଜଳପ୍ରକଳ୍ପ
ଝାନ୍ସୀରେ ପ୍ରଧାନମନ୍ତ୍ରୀ ଉଦ୍ଘାଟନ କରିବେ ଅଟଳ ଏକତା ଉଦ୍ୟାନ ଓ ୬୦୦ ମେଗାୱାଟର ଅତ୍ୟାଧୁନିକ ସୌରଶକ୍ତି ଉଦ୍ୟାନର ହେବ ଶିଳାନ୍ୟାସ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତରପ୍ରଦେଶର ମହୋବା ଏବଂ ଝାନ୍ସୀ ଜିଲ୍ଳା ଆସନ୍ତା ନଭେମ୍ବର ୧୯ ତାରିଖ ଦିନ ଗସ୍ତ କରିବାର କାର୍ଯ୍ୟକ୍ରମ ରହିଛି ।
ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ସ୍ୱରୂପ ପ୍ରଧାନମନ୍ତ୍ରୀ ଜଳକଷ୍ଟ ଉନ୍ମେଳନ ପାଇଁ ଅପରାହ୍ନ ପ୍ରାୟ ୨ଟା ୪୫ମିନିଟ୍ରେ ମହୋବାଠାରେ ଏକାଧିକ ପ୍ରକଳ୍ପ ଉଦ୍ଘାଟନ କରିବେ । ଏହି ପ୍ରକଳ୍ପଗୁଡିକ ସେ ଅଞ୍ଚଳରେ ଜଳକଷ୍ଟ ଦୂର କରିବା ସହ ଚାଷୀମାନଙ୍କୁ ମଧ୍ୟ ଆଶ୍ୱସ୍ତ କରିବ । ଏହି ପ୍ରକଳ୍ପଗୁଡିକ ମଧ୍ୟରେ ଅଜୁର୍ନ ସହାୟକ ପ୍ରକଳ୍ପ, ରତାଉଲ୍ଲୀ ୱେର ପ୍ରକଳ୍ପ, ଭାଓନୀ ବନ୍ଧ ପ୍ରକଳ୍ପ ଓ ମାଝଗାଓଁ -ଚିଲ୍ଲୀ ସ୍ପ୍ରିଙ୍କଲର ପ୍ରକଳ୍ପ ଅନ୍ତର୍ଭୁକ୍ତ । ପ୍ରାୟ ୩୨୫୦ କୋଟିରୁ ଉର୍ଦ୍ଧ୍ୱ ବ୍ୟୟ ଅଟକଳରେ ନିର୍ମିତ ଏହି ପ୍ରକଳ୍ପ ମାନ କାର୍ଯ୍ୟକାରୀ ହେବା ଦ୍ୱାରା ମହୋବା, ହମୀରପୁର, ବାନ୍ଦା ଓ ଲଲିତପୁର ଜିଲ୍ଲାର ପ୍ରାୟ ୬୫ହଜାର ହେକ୍ଟର ଚାଷ ଜମି ଜଳସେଚିତ ହୋଇପାରିବ । ଏହି ପ୍ରକଳ୍ପ ଗୁଡିକରୁ ପାନୀୟ ଜଳ ମଧ୍ୟ ସେ ଅଞ୍ଚଳକୁ ଯୋଗାଯାଇପାରିବ ।
ଅପରାହ୍ନ ପ୍ରାୟ ୫ଟା ୧୫ମିନିଟ୍ରେ ପ୍ରଧାନମନ୍ତ୍ରୀ ଝାନ୍ସୀ ଜିଲ୍ଲାର ଗରାଉଥା ଠାରେ ଛଅଶହ ମେଗାୱାଟ କ୍ଷମତା ବିଶିଷ୍ଟ ଅତ୍ୟାଧୁନିକ ସୌରଶକ୍ତି ଉଦ୍ୟାନର ଶିଳାନ୍ୟାସ କରିବେ । ୩୦୦୦କୋଟି ଟଙ୍କାରୁ ଅଧିକ ବ୍ୟୟରେ ନିର୍ମିତ ଏହି ସୌରଶକ୍ତି ପ୍ରକଳ୍ପ ଯୋଗୁଁ ଶସ୍ତାରେ ବିଦ୍ୟୁତ ଶକ୍ତି ମିଳିବା ସହ ଗ୍ରୀଡକୁ ମଜବୁତ କରିବ ।
ପ୍ରଧାନମନ୍ତ୍ରୀ ଝାନ୍ସୀ ଠାରେ ଭୂତପୂର୍ବ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କ ନାମରେ ନାମିତ ଅଟଳ ଏକତା ଉଦ୍ୟାନକୁ ମଧ୍ୟ ଉଦ୍ଘାଟନ କରିବେ । ୪୦ହଜାର ବର୍ଗମିଟର ପରିମିତ ଅଞ୍ଚଳରେ ନିର୍ମିତ ଏହି ଉଦ୍ୟାନ ବାବଦକୁ ୧୧ କୋଟି ଟଙ୍କାରୁ ଅଧିକ ଖର୍ଚ୍ଚ ହୋଇଛି । ଏଠାରେ ଏକ ଗ୍ରନ୍ଥାଳୟ ଓ ଅଟଳ ବିହାରୀ ବାଜପେୟୀଙ୍କ ଏକ ପ୍ରତିମୂର୍ତ୍ତି ମଧ୍ୟ ରହିବ । ଏକତାର ପ୍ରତିମୂର୍ତ୍ତି ନିର୍ମାଣ ପଛରେ ରହିଥିବା ସ୍ଥପତି ଶ୍ରୀରାମ ସୂତାର ଏହି ପ୍ରତିମୂର୍ତ୍ତି ନିର୍ମାଣ କରିଛନ୍ତି ।
ଭାରତ ସରକାରଙ୍କ ପ୍ରମୁଖ ବୈଜ୍ଞାନିକ ପରାମର୍ଶଦାତାଙ୍କ କାର୍ଯ୍ୟାଳୟ
ସିଏସ୍ଆଇଆର୍ – ଆଇଏମଟେକରେ କରୋନା ଭୂତାଣୁ ସଂକ୍ରମଣ ପରୀକ୍ଷା ବ୍ୟବସ୍ଥା ଆରମ୍ଭ
କରୋନା ମହାମାରୀ ସ୍ୱାସ୍ଥ୍ୟସେବା କ୍ଷେତ୍ରରେ ଅନେକ ସମସ୍ୟା ସୃଷ୍ଟି କରିଛି । ଏହି ରୋଗର ଭୂତାଣୁ ଦ୍ୱାରା ସଂକ୍ରମିତ ଲୋକଙ୍କ ପରୀକ୍ଷା ପାଇଁ ଉଦ୍ଦିଷ୍ଟ ଟେଷ୍ଟ କିଟର ଅଭାବ ଭାରତରେ ରହିଛି । କେବଳ ଯେଉଁ ସନ୍ଦିଗ୍ଧଙ୍କ ଭ୍ରମଣ ପୁଷ୍ଠଭୂମି ରହିଛି ସେମାନଙ୍କର ପରୀକ୍ଷା ସୁବିଧା ମିଳୁଛି । ଏହି ଟେଷ୍ଟ ବା ପରୀକ୍ଷା ସୁବିଧା କ୍ରମବର୍ଦ୍ଧିଷ୍ଣ ସଂନ୍ଦିଗ୍ଧ ସଂକ୍ରମିତଙ୍କ ସଂଖ୍ୟା ଅନୁପାତରେ ଉପଲବ୍ଧ ହେବାର ଆବଶ୍ୟକତା ରହିଛି ।
ଚଣ୍ଡିଗଡସ୍ଥିତ ଭାରତ ସରକାରଙ୍କ ବିଜ୍ଞାନ ଓ ପ୍ରଦ୍ୟୋଗିକ ପରିଷଦ ମାଇକ୍ରୋବିୟାଲ ଟେକ୍ନୋଲୋଜି ପ୍ରତିଷ୍ଠାନ  ଏହାକୁ ଦୃଷ୍ଟିରେ ରଖି କୋଭିଡ-19 ନମୁନା ଟେଷ୍ଟ କାମ ହାତକୁ ନେଇଛି । ଭାରତୀୟ ଭେଷଜ ଗବେଷଣା ପରିଷଦର ପ୍ରମୁଖ ବୈଜ୍ଞାନିକ ପରାମର୍ଶଦାତାଙ୍କ ଦ୍ୱାରା ଜାରି କରାଯାଇଥିବା ନିର୍ଦ୍ଦେଶାବଳୀ ଅନୁସାରେ ଦେଶର ବିଭିନ୍ନ ପରୀକ୍ଷାଗାରରେ ଏହି ପରୀକ୍ଷା କରାଯାଉଛି । ତଦନୁସାରେ ସିଏମଆଇଆର, ବିଜ୍ଞାନ ଓ ପ୍ରାଦ୍ୟୋଗିକ ବିଭାଗ ଓ ବାୟୋଟେକନୋଲୋଜି ବିଭାଗର ପରୀକ୍ଷାଗାର ତଥା ଆଣବିକ ବିଭାଗର ପରୀକ୍ଷାଗାରରେ କରୋନା ଭୂତାଣୁ ସଂକ୍ରମଣ ଜନିତ ପରୀକ୍ଷା କାର୍ଯ୍ୟ ଆରମ୍ଭ କରାଯାଉଛି ।
ସବୁ ସରକାରୀ ସହବନ୍ଧିତ ପରୀକ୍ଷାଗାର ବା ଲାବୋରେଟାରୀକୁ କରୋନା ସନ୍ଦିଗ୍ଧ ଆକ୍ରାନ୍ତଙ୍କ ନମୁନା ପରୀକ୍ଷା କାମରେ ସାମିଲ କରିବା ଆଇସିଏମର ଏକ ସ୍ୱାଗତଯୋଗ୍ୟ ପଦକ୍ଷେପ । ଏହା ଫଳରେ ସନ୍ଦିଗ୍ଧ କରୋନା ଆକ୍ରାନ୍ତକାରୀଙ୍କ ପାଇଁ ଅଧିକ ପରୀକ୍ଷା ସୁବିଧା ମିଳିବ । ପ୍ରାରମ୍ଭିକ ପର୍ଯ୍ୟାୟରେ ଆଇଏମଟେକ ନିଜସ୍ୱ ପରୀକ୍ଷାଗାରରେ ଦୈନିକ 50 ରୁ 100 ନମୁନା ପରୀକ୍ଷା କରିବାକୁ ଲକ୍ଷ୍ୟ ରଖିଛି । ଆବଶ୍ୟକ ପଡିଲେ ଆଗକୁ ଏହି ପରୀକ୍ଷା ସଂଖ୍ୟା ଦୈନିକ ଭିତ୍ତିରେ ବୃଦ୍ଧି କରାଯାଇପାରେ ବୋଲି ଚଣ୍ଡିଗଡସ୍ଥିତ ଆଇଏମଟେକର ନିର୍ଦ୍ଦେଶକ ଡାକ୍ତର ସଂଜୀବ ଖୋସଲା କହିଛନ୍ତି ।
କୋଭିଡ-19ର ନମୁନା ପରୀକ୍ଷା ପାଇଁ ଏହି ପ୍ରତିଷ୍ଠାନର ମଲିକ୍ୟୁଲାର ବାୟୋଲୋଜି ସଂକ୍ରାନ୍ତ ଯେଉଁ ଦକ୍ଷତା ଆବଶ୍ୟକ ସୁବିଧା ସୁଯୋଗ ଓ ବିଶେଷ ଜ୍ଞାନ କୌଶଳ ତଥା ଲୋମଣ୍ଡ ରହିଛି ତାହାକୁ ବୃଦ୍ଧି କରାଯାଇଛି । ଏହି ପରୀକ୍ଷା ଗାରରେ କୋଭିଡ-19 ପରୀକ୍ଷା ପାଇଁ ଦରକାର ପଡୁଥିବା ବାୟୋସେଫ୍ଟିଲେବର-3 ସୁବିଧା ଓ ଲ୍ୟାବ୍ ରହିଛି । ସନ୍ଦିଗ୍ଧ କରୋନା ସଂକ୍ରମିତଙ୍କ ନମୁନା ପରୀକ୍ଷା ସମୟରେ ଆବଶ୍ୟକ ସମସ୍ତ ସୁରକ୍ଷା ବ୍ୟବସ୍ଥାକୁ ପାଳନ କରିବାକୁ କର୍ମଚାରୀ ଓ ବିଶେଷଙ୍କୁ ପରାମର୍ଶ ଦିଆଯାଇଛି । ପ୍ରତିଷ୍ଠାନରେ ନୂଆକରି ଗୋଟିଏ ବିଏସ୍ଏଲ 2+ ଭାଇରୋଲୋଜି ଲ୍ୟାବ୍ ତିଆରି କରାଯାଇଛି । ଏହା ସହିତ ରିଭିର୍ସ ପଲିମରସ୍ ଚେନରିଆନସନ ଯନ୍ତ୍ର ଲଗାଯାଇଛି । କରୋନା ଭୂତାଣୁ ସଂକ୍ରମିତଙ୍କ ନମୁନା ପରୀକ୍ଷା ପାଇଁ ଯେଉଁସବୁ ଅନୁମୋଦିତ ନୀତି ଓ ବ୍ୟବସ୍ଥା ଗ୍ରହଣ କରାଯିବା କଥା ତାହା ଏଠାରେ କରାଯାଇଛି । ଖୁବ୍ ଶୀଘ୍ର ନମୁନା ପରୀକ୍ଷା କାର୍ଯ୍ୟ ଆରମ୍ଭ କରାଯିବ ବୋଲି ଆନୁଷ୍ଠାନିକ ଭାବେ ସୂଚନା ମିଳିଛି ।
କରୋନା ସାମ୍ପୁଲର କ୍ଲିନିକଲ ଟେଷ୍ଟିଂ ବ୍ୟତୀତ ସିଏମ୍ଆଇର ଇଏମଟେକ ସ୍ୱାସ୍ଥ୍ୟସେବାରେ ସଂପୃକ୍ତ ପେସାଦାରମାନଙ୍କ ପାଇଁ ବ୍ୟକ୍ତିଗତ ସୁରକ୍ଷା ଉପକରଣ ଯୋଗାଣରେ ସହାୟକ କରୁଛି । ଏମାନେ ଭୁତାଣୁର ପରୀକ୍ଷା ଏବଂ ଆକ୍ରାନ୍ତଙ୍କୁ ଚିକିତ୍ସା ତଥା ସେବା ଯୋଗାଣ ସମୟରେ ନିଜେ ଯେପରି ସଂକ୍ରମିତ ନ ହୁଅନ୍ତି ତାହା ଚିନ୍ତିତ କରିବାକୁ ଏହି ପଦକ୍ଷେପ କରାଯାଇଛି । ପ୍ରତିଷ୍ଠାନପକ୍ଷରୁ ସ୍ଥାନୀୟ ପ୍ରଶାସନ ଏବଂ ଚଣ୍ଡିଗଡ ରେଡକ୍ରସ୍ ୟୁନିଟକୁ କରୋନା ମୁକାବିଲା ପାଇଁ ସାମଗ୍ରୀ ଯୋଗାଣ ଓ ଭିତିଭୂମି ପ୍ରତିଷ୍ଠାନର ଆବଶ୍ୟକ ସାହାଯ୍ୟ ସହଯୋଗ କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ୨ଠ ଅକ୍ଟୋବର ଦିନ ଉତ୍ତର ପ୍ରଦେଶ ଯାତ୍ରା କରିବେଏବଂ କୁଶୀନଗର ଅନ୍ତରାଷ୍ଟ୍ରୀୟ ବିମାନବନ୍ଦରର ଉଦଘାଟନ କରିବେ
ପ୍ରଧାନମନ୍ତ୍ରୀ ମହାପରିନିର୍ବାଣ ମନ୍ଦିରରେ ଅଭିଧମ୍ମ ଦିବସ ଅବସରରେ ଆୟୋଜିତ
ଏକ କାର୍ଯ୍ୟକ୍ରମରେ ଅଂଶଗ୍ରହଣ କରିବେ
ପ୍ରଧାନମନ୍ତ୍ରୀ କୁଶୀନଗର ଠାରେ ସରକାରୀ ମେଡିକାଲ କଲେଜର ଭିତ୍ତିପ୍ରସ୍ତର ରଖିବେ ଏବଂ କୁଶୀନଗର ଠାରେ ବିଭିନ୍ନ ବିକାଶ ପ୍ରକଳ୍ପର ଉଦଘାଟନ ଏବଂ ଶିଳାନ୍ୟାସ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ୨ଠ ଅକ୍ଟୋବର, ୨ଠ୨୧ ଦିନ ଉତ୍ତର ପ୍ରଦେଶ ଯାତ୍ରା କରିବେ । ପ୍ରଧାନମନ୍ତ୍ରୀ ସକାଳ ପ୍ରାୟ ୧ଠଟା ସମୟରେ କୁଶୀନଗର ଅନ୍ତରାଷ୍ଟ୍ରୀୟ ବିମାନବନ୍ଦରର ଉଦଘାଟନ କରିବେ । ଏହାପରେ, ପ୍ରାୟ ୧୧.୩ଠ ମିନିଟ ସମୟରେ, ସେ ମହାପରିନିର୍ବାଣ ମନ୍ଦିରରେ ଅଭିଧମ୍ମ ଦିବସ ଅବସରରେ ଆୟୋଜିତ ଏକ କାର୍ଯ୍ୟକ୍ରମରେ ଯୋଗଦେବେ । ପ୍ରଧାନମନ୍ତ୍ରୀ ଅପରାହ୍ଣ ପ୍ରାୟ ୧.୧୫ ମିନିଟରେ କୁଶୀନଗର ଠାରେ ବିଭିନ୍ନ ବିକାଶମୂଳକ ପ୍ରକଳ୍ପର ଉଦଘାଟନ ଏବଂ ଶିଳାନ୍ୟାସ କରିବା ପାଇଁ ଏକ ସାର୍ବଜନିକ ସମାରୋହରେ ଯୋଗଦେବେ ।
କୁଶୀନଗର ଅନ୍ତରାଷ୍ଟ୍ରୀୟ ବିମାନବନ୍ଦରର ଉଦଘାଟନ
କୁଶୀନଗର ଅନ୍ତରାଷ୍ଟ୍ରୀୟ ବିମାନବନ୍ଦର ଉଦଘାଟନ ଅବସରରେ କଲମ୍ବୋ, ଶ୍ରୀଲଙ୍କାର ଏକ ବିମାନ ବିମାନବନ୍ଦର ଠାରେ ଅବତରଣ କରିବ । ଏହି ବିମାନରେ ଶ୍ରୀଲଙ୍କାର ଏକ ପ୍ରତିନିଧିମଣ୍ଡଳ ଭାରତ ଭ୍ରମଣ କରିବା ପାଇଁ ଆସିବେ, ଯେଉଁଥିରେ ୧ଠଠରୁ ଅଧିକ ବୌଦ୍ଧ ଭିକ୍ଷୁ ଏବଂ ଗଣ୍ୟମାନ୍ୟ ବ୍ୟକ୍ତି ସାମିଲ ହେବେ । ଏହି ପ୍ରତିନିଧିମଣ୍ଡଳରେ ୧୨ ସଦସ୍ୟବିଶିଷ୍ଟ ପବିତ୍ର ସ୍ମୃତିଚିହ୍ନ ଦଳ ମଧ୍ୟ ସାମିଲ ହେବେ । ଯାହା ପ୍ରଦର୍ଶନୀ ପାଇଁ ବୁଦ୍ଧଙ୍କ ପବିତ୍ର ସ୍ମୃତିଚିହ୍ନ ସାଥିରେ ଆଣିବେ । ପ୍ରତିନିଧିମଣ୍ଡଳରେ ଶ୍ରୀଲଙ୍କାରେ ବୌଦ୍ଧ ଧର୍ମର ସମସ୍ତ ଚାରୋଟି ନିକାତ  ଅର୍ଥାତ ଅସଗିରିଆ, ଅମରପୁରା, ରାମନ୍ୟା, ମାଲୱଟ୍ଟାର ଉପମୁଖ୍ୟଙ୍କ ସହିତ କ୍ୟାବିନେଟ ମନ୍ତ୍ରୀ ଶ୍ରୀ ନମଲ ରାଜପକ୍ଷେଙ୍କ ନେତୃତ୍ୱରେ ଶ୍ରୀଲଙ୍କା ସରକାରଙ୍କ ୫ ଜଣ ମନ୍ତ୍ରୀ ମଧ୍ୟ ସାମିଲ ହେବେ ।
କୁଶୀନଗର ଅନ୍ତରାଷ୍ଟ୍ରୀୟ ବିମାନବନ୍ଦରର ନିର୍ମାଣ ପାଇଁ ୨୬ଠ କୋଟି ଟଙ୍କାର ଆନୁମାନିକ ମୂଲ୍ୟ ଆକଳନ କରାଯାଇଛି । ଏହା ଘରୋଇ ଏବଂ ଅନ୍ତରାଷ୍ଟ୍ରୀୟ ତୀର୍ଥଯାତ୍ରୀମାନଙ୍କୁ ଭଗବାନ ବୁଦ୍ଧଙ୍କର ମହାପରିନିର୍ବାଣ ସ୍ଥଳକୁ ଯାତ୍ରା କରିବାରେ ସୁବିଧା ପ୍ରଦାନ କରିବ । ଏହି ବିମାନବନ୍ଦର ସମଗ୍ର ବିଶ୍ୱରେ ଥିବା ବୌଦ୍ଧ ତୀର୍ଥସ୍ଥଳୀକୁ ଯୋଡ଼ିବାରେ ଏକ ପ୍ରୟାସ ଅଟେ । ଏହା ଉତ୍ତର ପ୍ରଦେଶ ଏବଂ ବିହାର ପାଖା-ପାଖି ଥିବା ଜିଲ୍ଲାଗୁଡ଼ିକୁ ବିମାନ ଯାତ୍ରାର ସୁବିଧା ପ୍ରଦାନ କରିବ । ବିମାନ ଯାତ୍ରାର ନିର୍ମାଣ ଏହି କ୍ଷେତ୍ରରେ ନିବେଶ ଏବଂ ନିଯୁକ୍ତିର ଅବସରକୁ ବୃଦ୍ଧି କରିବା ଦିଗରେ ଏକ ମହତ୍ୱପୂର୍ଣ୍ଣ ପଦକ୍ଷେପ ଭାବେ ପ୍ରମାଣିତ ହେବ ।
ମହାପରିନିର୍ବାଣ ମନ୍ଦିରରେ ଅଭିଧମ୍ମ ଦିବସ
ପ୍ରଧାନମନ୍ତ୍ରୀ ମହାପରିନିର୍ବାଣ ମନ୍ଦିର ଯିବେ, ଶୟନ ମୁଦ୍ରାରେ ଭଗବାନ ବୁଦ୍ଧଙ୍କ ମୂର୍ତ୍ତିର ପୂଜାର୍ଚ୍ଚନା କରିବେ ତଥା ଚିୱର ଅର୍ପଣ କରିବେ ଏବଂ ବୋଧି ବୃକ୍ଷର ଚାରା ମଧ୍ୟ ରୋପଣ କରିବେ ।
ପ୍ରଧାନମନ୍ତ୍ରୀ ଅଭିଧମ୍ମ ଦିବସ ଅବସରରେ ଆୟୋଜିତ ଏକ କାର୍ଯ୍ୟକ୍ରମରେ ଯୋଗଦେବେ । ଏହି ଦିନଟି ହେଉଛି ବୌଦ୍ଧ ଭିକ୍ଷୁମାନେ ତିନିମାସ ଧରି ପାଳନ କରୁଥିବା ବର୍ଷାବାସ କିମ୍ବା ବାସା ସମାପ୍ତିର ଏକ ପ୍ରତୀକ । ଏହି ସମୟରେ ସେମାନେ ବିହାର ଏବଂ ମଠରେ ଏକ ସ୍ଥାନରେ ରହି ପ୍ରାର୍ଥନା କରନ୍ତି । ଏହି କାର୍ଯ୍ୟକ୍ରମରେ ଶ୍ରୀଲଙ୍କା, ଥାଇଲାଣ୍ଡ, ମିଅାଁମାର, ଦକ୍ଷିଣ କୋରିଆ, ନେପାଳ, ଭୁଟାନ ଏବଂ କମ୍ବୋଡିଆର ଗଣ୍ୟମାନ୍ୟ ଭିକ୍ଷୁମାନଙ୍କ ସଙ୍ଗେ ସଙ୍ଗେ ବିଭିନ୍ନ ଦେଶର ରାଷ୍ଟ୍ରଦୂତ ମଧ୍ୟ ସାମିଲ ହେବେ ।
ପ୍ରଧାନମନ୍ତ୍ରୀ ଗୁଜୁରାଟର ବଡ଼ନଗର ଏବଂ ଅନ୍ୟ ସ୍ଥଳଗୁଡ଼ିକର ଖନନରୁ ପ୍ରାପ୍ତ ଅଜନ୍ତା ଭିତ୍ତିଚିତ୍ର, ବୌଦ୍ଧ ସୂତ୍ର ହସ୍ତଲିପି ଏବଂ ବୌଦ୍ଧ କଳାକୃତିର ପ୍ରଦର୍ଶନୀକୁ ମଧ୍ୟ ଦେଖିବେ ।
ବିକାଶ ପରିଯୋଜନାଗୁଡ଼ିକର ଉଦଘାଟନ ଏବଂ ଶିଳାନ୍ୟାସ
ପ୍ରଧାନମନ୍ତ୍ରୀ କୁସି ନଗରସ୍ଥିତ ବରୱା ଜଙ୍ଗଲର ଏକ ସାର୍ବାଜନିକ ସମାରୋହରେ ଯୋଗଦେବେ । ଏହି ସମାରୋହରେ ସେ ୨୮ଠ କୋଟି ଟଙ୍କାରୁ ଅଧିକ ଖର୍ଚ୍ଚରେ ନିର୍ମାଣ କରାଯିବାକୁ ଥିବା ସରକାରୀ ମେଡିକାଲ କଲେଜ, କୁଶୀନଗର ଭିତ୍ତିପ୍ରସ୍ଥର ସ୍ଥାପନା କରିବେ । ମେଡିକାଲ କଲେଜ ୫ଠଠ ଶଯ୍ୟାବିଶିଷ୍ଟ ହସ୍ପିଟାଲ ହେବ ଏବଂ ଏହା ଶିକ୍ଷାବର୍ଷ ୨ଠ୨୨-୨ଠ୨୩ରେ ଏମ୍ବିବିଏସ୍ ପାଠ୍ୟକ୍ରମ ପାଇଁ ୧ଠଠ ଜଣ ଛାତ୍ରଙ୍କର ନାମ ଲେଖାଯିବ । ପ୍ରଧାନମନ୍ତ୍ରୀ ୧୮ଠ କୋଟିରୁ ଊଦ୍ଧ୍ୱର୍ ଟଙ୍କାରେ ନିର୍ମିତ ଏବଂ ନିର୍ମିତ ହେବାକୁଥିବା ୧୨ଟି ବିକାଶ ପ୍ରକଳ୍ପର ଉଦଘାଟନ ଏବଂ ଶିଳାନ୍ୟାସ ମଧ୍ୟ କରିବେ ।
NS / MB
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତେଲଙ୍ଗାନାର ନାଗାରକୁର୍ଣ୍ଣୁଲ ଦୁର୍ଘଟଣା ଜନିତ ମୃତ୍ୟୁ ନେଇ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ରିଲିଫ ପାଣ୍ଠିରୁ ଅନୁକମ୍ପା ରାଶି ଘୋଷଣା
ତେଲଙ୍ଗାନାର ନାଗାରକୁର୍ଣ୍ଣୁଲ ଦୁର୍ଘଟଣା ଜନିତ ମୃତ୍ୟୁ ନେଇ ପ୍ରଧାନମନ୍ତ୍ରୀ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କୁ 2 ଲକ୍ଷ ଟଙ୍କା ଏବଂ ଆହତଙ୍କୁ 50 ହଜାର ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବା ନେଇ ମଧ୍ୟ ପ୍ରଧାନମନ୍ତ୍ରୀ ଘୋଷଣା କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ତରଫରୁ କୁହାଯାଇଛି ଯେ, “ତେଲଙ୍ଗାନାର ନାଗାରକୁର୍ଣ୍ଣୁଲ ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ପ୍ରିୟଜନଙ୍କୁ ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି । ପ୍ରତ୍ୟେକ ମୃତ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ରିଲିଫ ପାଣ୍ଠିରୁ 2 ଲକ୍ଷ ଏବଂ ସମସ୍ତ ଆହତଙ୍କୁ 50 ହଜାର ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବ : ପ୍ରଧାନମନ୍ତ୍ରୀ ମୋଦୀ” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗତ ୨୪ ଘଣ୍ଟାରେ ୪୦ ଲକ୍ଷରୁ ଅଧିକ ଡୋଜ୍ ଟିକା ଦିଆଯାଇଥିବା ବେଳେ ଟିକା ଉତ୍ସବର ତୃତୀୟ ଦିନରେ ଭାରତର ମୋଟ ଟିକାକରଣ ୧୦.୮ କୋଟିକୁ ଅତିକ୍ରମ କରିଛି
ପ୍ରତିଦିନ ସର୍ବାଧିକ ଟିକାକରଣରେ ଭାରତ ବିଶ୍ୱରେ ଅଗ୍ରଣୀ ରହିଛି
୧୦ ରାଜ୍ୟର ଦୈନିକ କରୋନା ମାମଲାରେ ବୃଦ୍ଧି ହେଉଛି
ଟିକା ଉତ୍ସବ ତୃତୀୟ ଦିବସରେ ପହଞ୍ଚିଥିବା ବେଳେ ଦେଶରେ ମୋଟ କୋଭିଡ-୧୯ ଟିକାକରଣ ୧୦.୮୫ କୋଟିକୁ ଅତିକ୍ରମ କରିଯାଇଛି ।
ଆଜି ସକା ୭ଟା ସୁଦ୍ଧା ଦେଶରେ ମୋଟ ୧୬,୦୮,୪୪୮ ସେସନରେ ୧୦,୮୫,୩୩,୦୮୫ ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ ରହିଛି ୯୦,୩୩,୬୨୧ ଜଣ ଏଚସିଡବ୍ଲୁଙ୍କ ପ୍ରଥମ ଡୋଜ୍, ୫୫,୫୮,୧୦୩ ଜଣ ଏଚସିଡବ୍ଲୁଙ୍କ ଦ୍ୱିତୀୟ ଡୋଜ୍, ୧,୦୦,୭୮,୫୮୯ ଜଣ ଏଫଏଲଡବ୍ଲୁଙ୍କ ପ୍ରଥମ ଡୋଜ୍, ୪୯,୧୯,୨୧୨ ଜଣ ଏଫଏଲଡବ୍ଲୁଙ୍କ ଦ୍ୱିତୀୟ ଡୋଜ୍, ୬୦ ବର୍ଷରୁ ଅଧିକ ବୟସର ୪,୧୭,୧୨,୬୫୪ ଜଣ ହିତାଧିକାରୀଙ୍କ ପ୍ରଥମ ଡୋଜ୍, ୨୨,୫୩,୦୭୭ ଜଣଙ୍କ ଦ୍ୱିତୀୟ ଡୋଜ୍, ୪୫ ବର୍ଷରୁ ୬୦ ବର୍ଷ ମଧ୍ୟରେ ୩,୪୨,୧୮,୧୭୫ ଜଣ ହିତାଧିକାରୀଙ୍କ ପ୍ରଥମ ଡୋଜ୍ ଏବଂ ୭,୫୯,୬୫୪ ଜଣ ହିତାଧିକାରୀଙ୍କ ଦ୍ୱିତୀୟ ଡୋଜ୍ ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୪୦ ଲକ୍ଷ ଡୋଜରୁ ଅଧିକ ଟିକା ଦିଆଯାଇଛି ।
ଟିକାକରଣ ଅଭିଯାନର ୮୭ ତମ ଦିବସରେ ୪୦,୦୪,୫୨୧ ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ ୫୨,୦୮୭ ସେସନରେ ୩୪,୫୫,୬୪୦ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍ ଏବଂ ୫,୪୮,୮୮୧ ଜଣ ହିତାଧିକାରୀଙ୍କୁ ଦ୍ୱିତୀୟ ଡୋଜ୍ ରହିଛି ।
ଦୈନିକ ଟିକାକରଣ କ୍ଷେତ୍ରରେ ଭାରତରେ ହାରାହାରି ୪୧,୬୯,୬୦୯ ଡୋଜ୍ ଟିକା ଦିଆଯାଉଛି, ଯାହାକି ବିଶ୍ୱସ୍ତରରେ ଅଗ୍ରଣୀ ।
ଭାରତରେ ଦୈନିକ କରୋନା ମାମଲା କ୍ରମାଗତ ବୃଦ୍ଧି ପାଇବାରେ ଲାଗିଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୧,୬୧,୭୩୬ ଜଣ କରୋନାରେ ସଂକ୍ରମିତ ହୋଇଛନ୍ତି ।
ମହାରାଷ୍ଟ୍ର, ଉତ୍ତର ପ୍ରଦେଶ, ଛତିଶଗଡ଼, ଦିଲ୍ଲୀ, କର୍ଣ୍ଣାଟକ, ତାମିଲନାଡ଼ୁ, ମଧ୍ୟପ୍ରଦେଶ, ଗୁଜରାଟ, ରାଜସ୍ଥାନ ଏବଂ କେରଳ ଆଦି ୧୦ଟି ରାଜ୍ୟରେ କୋଭିଡର ଦୈନିକ ମାମଲା ବୃଦ୍ଧି ପାଇବାରେ ଲାଗିଛି । ନୂଆ ମାମଲା ମଧ୍ୟରୁ ୮୦.୮୦% ମାମଲା ଆସିଛି ଉପରୋକ୍ତ ୧୦ ରାଜ୍ୟରୁ ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୫୧,୭୫୧ ମାମଲା ଚିହ୍ନଟ ହୋଇଛି । ଏହା ପଛକୁ ଉତ୍ତର ପ୍ରଦେଶରେ ୧୩,୬୦୪ ଏବଂ ଛତିଶଗଡ଼ରେ ୧୩,୫୭୬ ମାମଲା ଚିହ୍ନଟ ହୋଇଛି ।
ଦୈନିକ ନୂଆ କରୋନା ମାମଲା ୧୬ ରାଜ୍ୟରେ ଉପରମୁହାଁ ରହିଛି ।
ଭାରତରେ ମୋଟ ସକ୍ରିୟ କରୋନା ମାମଲା ୧୨,୬୪,୬୯୮ରେ ପହଞ୍ଚିଛି । ଏହା ଦେଶର ମୋଟ ପଜିଟିଭ୍ ମାମଲାର ୯.୨୪% । ଗତ ୨୪ ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲାରେ ସିଧାସଳଖ ୬୩,୬୮୯ ମାମଲା ବୃଦ୍ଧି ଘଟିଛି ।
ମହାରାଷ୍ଟ୍ର, ଛତିଶଗଡ଼, କର୍ଣ୍ଣାଟକ, ଉତ୍ତର ପ୍ରଦେଶ ଏବଂ କେରଳ ଆଦି ପାଞ୍ଚଟି ରାଜ୍ୟରେ ଦେଶର ମୋଟ ସକ୍ରିୟ କରୋନା ମାମଲାର ୬୮.୮୫% ମାମଲା ରହିଛି । କେବଳ ମହାରାଷ୍ଟ୍ରରେ ଦେଶର ମୋଟ ସକ୍ରିୟ ମାମଲାର ୪୪.୭୮% ମାମଲା ରହିଛି ।
ଭାରତରେ କରୋନାରୁ ମୋଟ ସୁସ୍ଥଙ୍କ ସଂଖ୍ୟା ୧,୨୨,୫୩,୬୯୭ରେ ପହଞ୍ଚିଛି । ଜାତୀୟ ସୁସ୍ଥତା ହାର ୮୯.୫୧% ରହିଛି ।
ଗତ ୨୪ ଘଣ୍ଟା ମଧ୍ୟରେ ୯୭,୧୬୮ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦେଶରେ କରୋନାରେ ୮୭୯ ଜଣଙ୍କ ମୃତୁ୍ୟ ହୋଇଛି ।
ନୂଆ ମୃତୁ୍ୟ ମଧ୍ୟରୁ ୮୮.୦୫% ମୃତୁ୍ୟ ହୋଇଛି ୧୦ ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ୨୫୮ ଜଣଙ୍କ ମୃତୁ୍ୟ ହୋଇଥିବା ବେଳେ ଛତିଶଗଡ଼ରେ ଦୈନିକ ୧୩୨ ଜଣଙ୍କ ମୃତୁ୍ୟ ହୋଇଛି ।
ଗତ ୨୪ ଘଣ୍ଟା ମଧ୍ୟରେ ୧୩ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କୌଣସି କରୋନା ମୃତୁ୍ୟ ହୋଇନାହିଁ । ଏସବୁ ହେଲା ଜମ୍ମୁ ଏବଂ କାଶ୍ମୀର , ଆସାମ, ଲଦାଖ , ଦାମାନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ତ୍ରିପୁରା, ମେଘାଳୟ,ସିକିମ, ନାଗାଲାଣ୍ଡ, ମିଜୋରାମ, ମଣିପୁର, ଲାକ୍ଷାଦ୍ୱୀପ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
SR
(Visitor Counter : 201
କ୍ୟାବିନେଟ
ଫାଷ୍ଟଟ୍ରାକ ସ୍ବତନ୍ତ୍ର ନ୍ୟାୟାଳୟ ପାଇଁ କେନ୍ଦ୍ର ପ୍ରାୟୋଜିତ ଯୋଜନାକୁ ଆସନ୍ତା ଦୁଇ ବର୍ଷ ପର୍ଯ୍ୟନ୍ତ ଜାରି ରଖିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି
• 389 ସ୍ବତନ୍ତ୍ର ପୋକ୍ସୋ ନ୍ୟାୟାଳୟ ସମେତ 1023 ଫାଷ୍ଟଟ୍ରାକ କୋର୍ଟ ଆଗକୁ ମଧ୍ୟ କାର୍ଯ୍ୟକ୍ଷମ ରହିବ
• ମୋଟ 1572.86 କୋଟି ଟଙ୍କାର ବ୍ୟୟବରାଦ ମଧ୍ୟରୁ କେନ୍ଦ୍ରୀୟ ଅଂଶ ରୂପରେ 971.70 କୋଟି ଟଙ୍କା ଏବଂ ରାଜ୍ୟ ଅଂଶ ରୂପରେ 601.16 କୋଟି ଟଙ୍କା ଖର୍ଚ୍ଚ ହେବ
• ନିର୍ଭୟା ପାଣ୍ଠିରୁ କେନ୍ଦ୍ରୀୟ ଅଂଶ ବାବଦ ଅର୍ଥ ବ୍ୟୟ କରାଯିବ
• ଫାଷ୍ଟଟ୍ରାକ ସ୍ବତନ୍ତ୍ର ନ୍ୟାୟାଳୟ, ଯୌନ ଅପରାଧ ପୀଡ଼ିତଙ୍କୁ ତ୍ବରିତ ନ୍ୟାୟ ପ୍ରଦାନ କରିବା ଲାଗି ସମର୍ପିତ ଅଦାଲତ ଏବଂ ଯୌନ ଅପରାଧୀଙ୍କ ନିମନ୍ତେ ଏହା ନିବାରଣଯୋଗ୍ୟ ଢାଞ୍ଚାକୁ ମଜବୁତ କରିଥାଏ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ 389 ସ୍ବତନ୍ତ୍ର ପୋକ୍ସୋ ଅଦାଲତ ସମେତ 1023ଟି ଫାଷ୍ଟଟ୍ରାକ ସ୍ବତନ୍ତ୍ର ନ୍ୟାୟାଳୟ  ପରିଚାଳନା ଲାଗି କେନ୍ଦ୍ର ପ୍ରାୟୋଜିତ ଯୋଜନା କୁ ଜାରି ରଖିବା ପ୍ରସ୍ତାବକୁ ମଞ୍ଜୁରି ଦେଇଛନ୍ତି। ଏହି ଯୋଜନା ଆଗକୁ ଏପ୍ରିଲ ପହିଲା 2021 ଠାରୁ 31 ମାର୍ଚ୍ଚ 2023 ପର୍ଯ୍ୟନ୍ତ ଜାରି ରହିବ। ଏଥିପାଇଁ ମୋଟ 1572.86 କୋଟି ଟଙ୍କା ଖର୍ଚ୍ଚ କରାଯିବ। କେନ୍ଦ୍ର ସରକାର 971.70 କୋଟି ଟଙ୍କା ଏବଂ ରାଜ୍ୟ ସରକାର 601.16 କୋଟି ଟଙ୍କା ଖର୍ଚ୍ଚ କରିବେ ବୋଲି ନିର୍ଦ୍ଧାରଣ କରାଯାଇଛି। କେନ୍ଦ୍ରୀୟ ଅଂଶବିଶେଷ ସ୍ବରୂପ ଅର୍ଥରାଶି ନିର୍ଭୟା ପାଣ୍ଠିରୁ ଉପଲବ୍ଧ କରାଯିବ। ଏହି ଯୋଜନା ଅକ୍ଟୋବର 02, 2019ରେ ଆରମ୍ଭ କରାଯାଇଥିଲା।
ସରକାର ମହିଳା ଓ ଶିଶୁମାନଙ୍କ ସୁରକ୍ଷାକୁ ସବୁବେଳେ ସର୍ବାଧିକ ଗୁରୁତ୍ବ ଦେଇ ଆସିଛନ୍ତି। ବାଳିକାମାନଙ୍କୁ ସଶକ୍ତ କରିବା ଲାଗି ସରକାର ପୂର୍ବରୁ ‘ବେଟୀ ବଚାଓ, ବେଟୀ ପଢ଼ାଓ’ ଅଭିଯାନ ଭଳି ଅନେକ କାର୍ଯ୍ୟକ୍ରମ ଆରମ୍ଭ କରିଛନ୍ତି। 12 ବର୍ଷରୁ କମ ଆୟୁର ନାବାଳିକା ଓ 16 ବର୍ଷରୁ କମ ବୟସ୍କ କିଶୋରୀଙ୍କ ସହିତ ଦୁଷ୍କର୍ମ ଭଳି ଘଟଣା ସାରା ଦେଶର ଅନ୍ତରାତ୍ମାକୁ ନର୍କ ଯନ୍ତ୍ରଣା ଦେଇଥିଲା। ଏପରି ଘଟଣା ଏବଂ ଦୀର୍ଘ ଦିନ ପର୍ଯ୍ୟନ୍ତ ଚାଲୁଥିବା ନ୍ୟାୟିକ ପ୍ରକ୍ରିୟାକୁ ଦୃଷ୍ଟିରେ ରଖି ଦୋଷୀମାନଙ୍କୁ ତୁରନ୍ତ ଦଣ୍ଡବିଧାନ ଲାଗି ଏକ ସମର୍ପିତ ନ୍ୟାୟାଳୟ ବ୍ୟବସ୍ଥା କରିବାର ଆବଶ୍ୟକତା ରହିଥିଲା, ଯାହା ମାମଲାଗୁଡ଼ିକର ଶୁଣାଣୀକୁ ତ୍ବରାନ୍ବିତ କରିପାରିବ ଏବଂ ଯୌନ ଅପରାଧ ପୀଡ଼ିତାମାନଙ୍କୁ ତତ୍କାଳ ନ୍ୟାୟ ପ୍ରଦାନ କରିପାରିବ।
ଏପରି ମାମଲାରେ ଅଧିକ କଠୋର ଦଣ୍ଡବ୍ୟବସ୍ଥା, ତ୍ବରିତ ଶୁଣାଣି ଏବଂ ମାମଲାଗୁଡ଼ିକର ସମାଧାନ ଲାଗି କେନ୍ଦ୍ର ସରକାର “ଅପରାଧିକ ଆଇନ  ଅଧିନିୟମ, 2018” ଲାଗୁ କରିଥିଲେ ଏବଂ ଦୁଷ୍କର୍ମ ଅପରାଧିଙ୍କ ପାଇଁ ମୃତ୍ୟୁଦଣ୍ଡ ସମେତ କଠୋର ଦଣ୍ଡବିଧାନ ବ୍ୟବସ୍ଥା କରିଥିଲେ। ଏହାଫଳରେ ଫାଷ୍ଟଟ୍ରାକ ସ୍ବତନ୍ତ୍ର ନ୍ୟାୟାଳୟ  ପ୍ରତିଷ୍ଠା ହୋଇଥିଲା।
ଫାଷ୍ଟ ଟ୍ରାକ ସ୍ବତନ୍ତ୍ର ନ୍ୟାୟାଳୟଗୁଡ଼ିକ ଏପରି ନିର୍ଦ୍ଦିଷ୍ଟ ମାମଲାର ଶୁଣାଣି ପାଇଁ ସମର୍ପିତ ଅଦାଲତ, ଏଥିରେ ଅଦାଲତୀ ପ୍ରକ୍ରିୟା ଦ୍ରୁତ ଗତିରେ ସମ୍ପାଦନ କରାଯାଇଥାଏ। ଏହି ନ୍ୟାୟାଳୟଗୁଡ଼ିକର ନ୍ୟାୟ ପ୍ରଦାନ କରିବା ହାର ନିୟମିତ ଅଦାଲତଗୁଡ଼ିକ ତୁଳନାରେ ଅଧିକ ଉନ୍ନତ। ଏସବୁ ନ୍ୟାୟାଳୟରେ ମାମଲାର ବିଚାର ପ୍ରକ୍ରିୟା ଦ୍ରୁତଗତିରେ ସମ୍ପୂର୍ଣ୍ଣ ହୋଇଥାଏ। ଅସହାୟ ପୀଡ଼ିତାମାନଙ୍କୁ ତ୍ବରିତ ନ୍ୟାୟ ପ୍ରଦାନ କରିବା ବ୍ୟତୀତ ଏହି ବ୍ୟବସ୍ଥା ଯୌନ ଅପରାଧୀଙ୍କ ବିରୋଧରେ ନିବାରଣଯୋଗ୍ୟ ଢାଞ୍ଚାକୁ ମଜବୁତ କରିଥାଏ।
ବର୍ତ୍ତମାନ 28ଟି ରାଜ୍ୟରେ ଏପରି ନ୍ୟାୟାଳୟ କାର୍ଯ୍ୟକ୍ଷମ ରହିଛି ଏବଂ ଏହି ଯୋଜନା ପାଇଁ ଯୋଗ ସମସ୍ତ 31ଟି ରାଜ୍ୟରେ ଏହାର ସମ୍ପ୍ରସାରଣ ପାଇଁ ପ୍ରସ୍ତାବ ରହିଛି। ଏହା ଦେଶର ଦୂରବର୍ତ୍ତୀ କ୍ଷେତ୍ର ସମେତ ସାରା ଦେଶରେ ଯୌନ ଅପରାଧରେ ପୀଡ଼ିତ ଅସହାୟାମାନଙ୍କୁ କମ ସମୟ ମଧ୍ୟରେ ନ୍ୟାୟ ପ୍ରଦାନ ଲାଗି ରାଜ୍ୟ/କେନ୍ଦ୍ରଶାସିତ ପ୍ରଦେଶ ସରକାରଙ୍କ ପ୍ରୟାସକୁ ସମର୍ଥନ କରୁଛି। ଯୋଜନାର ଆଶାନୁରୂପ ପରିଣାମ ନିମ୍ନ ପ୍ରକାର ଅଟେ :
- ମହିଳା ଓ ବାଳିକାମାନଙ୍କ ସୁରକ୍ଷା ଲାଗି ରାଷ୍ଟ୍ରର ପୁନଃପ୍ରତିବଦ୍ଧତା
- ଦୁଷ୍କର୍ମ ଓ ପୋକ୍ସୋ ଆଇନର ବିଳମ୍ବିତ ମାମଲାଗୁଡ଼ିକର ସଂଖ୍ୟା ହ୍ରାସ କରିବା
- ଯୌନ ଅପରାଧ ପୀଡ଼ିତମାନଙ୍କୁ ତ୍ବରିତ ନ୍ୟାୟ ପ୍ରଦାନ କରିବା ଏବଂ ଯୌନ ଅପରାଧୀଙ୍କ ବିରୋଧରେ ଏକ ନିବାରକ ଭାବେ କାର୍ଯ୍ୟ କରିବା।
- ଏହି ମାମଲାଗୁଡ଼ିକର ଦ୍ରୁତ ନ୍ୟାୟିକ ପ୍ରକ୍ରିୟା ଜରିଆରେ ନ୍ୟାୟିକ ପ୍ରଣାଳୀରେ ବିଳମ୍ବିତ ମାମଲାଗୁଡ଼ିକର ବୋଝ ହ୍ରାସ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଟୋବର ୨୮, ୨୦୨୧ରେ ୧୮ ତମ ଆସିଆନ- ଭାରତ ସମ୍ମିଳନୀ ଏବଂ ଅକ୍ଟୋବର ୨୭, ୨୦୨୧ ରେ ୧୬ ତମ ପୂର୍ବ ଏସିଆ ସମ୍ମିଳନୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରୁନେଇର ସୁଲତାନଙ୍କ ନିମନ୍ତ୍ରଣ କ୍ରମେ ଅକ୍ଟୋବର ୨୮ ତାରିଖ ୨୦୨୧ ରେ ଆୟୋଜିତ ହେବାକୁ ଥିବା ୧୮ ତମ ଆସିଆନ- ଭାରତ ସମ୍ମିଳନୀରେ ଯୋଗଦେବେ । ଏହି ସମ୍ମିଳନୀରେ ଆସିଆନ ଦେଶଗୁଡିକର ରାଜ୍ୟ / ସରକାର ମୁଖ୍ୟମାନେ ଯୋଗଦେବେ ।
୧୮ ତମ ଆସିଆନ-ଭାରତ ସମ୍ମିଳନୀ ଆସିଆନ-ଭାରତ ସହଯୋଗୀ ରଣନୀତିର ସ୍ଥିତି ସମୀକ୍ଷା କରିବ ଏବଂ କୋଭିଡ୍ -୧୯ ଏବଂ ସ୍ୱାସ୍ଥ୍ୟ, ବାଣିଜ୍ୟ ଏବଂ ବ୍ୟବସାୟ, ସଂଯୋଗୀକରଣ, ଏବଂ ଶିକ୍ଷା ଓ ସଂସ୍କୃତି ସହିତ ପ୍ରମୁଖ କ୍ଷେତ୍ରରେ ଅଗ୍ରଗତିର ଆକଳନ କରିବ । କୋଭିଡ ପରବର୍ତ୍ତୀ ଅର୍ଥନୈତିକ ପୁନରୁଦ୍ଧାର ସହିତ ଗୁରୁତ୍ୱପୂର୍ଣ୍ଣ ଆଞ୍ଚଳିକ ଏବଂ ଆନ୍ତର୍ଜାତୀୟ ବିକାଶ ଉପରେ ମଧ୍ୟ ଆଲୋଚନା କରାଯିବ । ପ୍ରତିବର୍ଷ ଆସିଆନ୍-ଭାରତ ସମ୍ମିଳନୀ ଅନୁଷ୍ଠିତ ହୁଏ ଏବଂ ଭାରତ ଏବଂ ଆସିଆନ୍କୁ ସର୍ବୋଚ୍ଚ ସ୍ତରରେ ଯୋଗଦେବା ପାଇଁ ସୁଯୋଗ ପ୍ରଦାନ କରେ । ଗତ ବର୍ଷ ନଭେମ୍ବରରେ ଅନୁଷ୍ଠିତ ୧୭ ତମ ଆସିଆନ-ଭାରତ ସମ୍ମିଳନୀରେ ପ୍ରଧାନମନ୍ତ୍ରୀ ଯୋଗ ଦେଇଥିଲେ । ୧୮ ତମ ଆସିଆନ-ଭାରତ ସମ୍ମିଳନୀ ହେବ ନବମ ଆସିଆନ-ଭାରତ ସମ୍ମିଳନୀ ଯେଉଁଥିରେ ସେ ଯୋଗଦେବେ ।
ଆସିଆନ-ଭାରତ ରଣନୀତିକ ସହଯୋଗ ଭୌଗୋଳିକ, ଐତିହାସିକ ଏବଂ ସଭ୍ୟତା ସମ୍ପର୍କର ଏକ ଦୃଢ ମୂଳଦୁଆ ଉପରେ ଛିଡା ହୋଇଛି । ଚଳିତବର୍ଷ ୨୦୨୨ ଆସିଆନ-ଭାରତ ସମ୍ପର୍କର ୩୦ବର୍ଷ ପୂରଣ କରିବ । ଭାରତ ଏବଂ ଆସିଆନର ଅନେକ ଆଲୋଚନା ବ୍ୟବସ୍ଥା ଅଛି ଯାହା ନିୟମିତ ଭାବରେ ହୁଏ, ଏହି ସମ୍ମିଳନୀ ସହିତ, ମନ୍ତ୍ରୀସ୍ତରୀୟ ବୈଠକ ଏବଂ ବରିଷ୍ଠ ଅଧିକାରୀଙ୍କ ବୈଠକ ହେବ । ବୈଦେଶିକ ବ୍ୟାପାର ମନ୍ତ୍ରୀ ଡକ୍ଟର ଏସ୍. ଜୟଶଙ୍କର ଅଗଷ୍ଟ ୨୦୨୧ ରେ ଅନୁଷ୍ଠିତ ଆସିଆନ-ଭାରତ ବୈଦେଶିକ ମନ୍ତ୍ରୀ ସ୍ତରୀୟ ବୈଠକ ଏବଂ ଇଏଏସ୍ ବୈଦେଶିକ ମନ୍ତ୍ରୀ ବୈଠକରେ ଭର୍ଚୁଆଲ ମାଧ୍ୟମରେ ଯୋଗ ଦେଇଥିଲେ । ବାଣିଜ୍ୟ ଓ ଉଦ୍ୟୋଗ ମନ୍ତ୍ରୀ ଶ୍ରୀମତୀ ଏସ୍ ଅନୁପ୍ରିୟା ପଟେଲ ସେପ୍ଟେମ୍ବର ୨୦୨୧ ରେ ଭର୍ଚୁଆଲ ମାଧ୍ୟମରେ ଆୟୋଜିତ ହୋଇଥିବା ଆସିଆନ ଅର୍ଥନୈତିକ ମନ୍ତ୍ରୀ ବୈଠକରେ ଭାରତ ପରାମର୍ଶରେ ଯୋଗ ଦେଇଥିଲେ । ଯେଉଁଠାରେ ମନ୍ତ୍ରୀମାନେ ଅର୍ଥନୈତିକ ସହଯୋଗକୁ ଦୃଢ କରିବା ପାଇଁ ସେମାନଙ୍କର ପ୍ରତିବଦ୍ଧତାକୁ ନିଶ୍ଚିତ କରିଥିଲେ ।
ଅକ୍ଟୋବର ୨୭, ୨୦୨୧ ରେ ଅନୁଷ୍ଠିତ ହେବାକୁ ଥିବା ୧୬ ତମ ପୂର୍ବ ଏସିଆ ସମ୍ମିଳନୀରେ ପ୍ରଧାନମନ୍ତ୍ରୀ ମଧ୍ୟ ଯୋଗଦେବେ । ପୂର୍ବ ଏସିଆ ସମ୍ମିଳନୀ ହେଉଛି ଇଣ୍ଡୋ-ପାସିଫିକ ଅଗ୍ରଣୀ ନେତାଙ୍କ ନେତୃତ୍ୱାଧୀନ ଫୋରମ୍ । ୨୦୦୫ ରେ ଏହାର ଆରମ୍ଭରୁ, ଏହା ପୂର୍ବ ଏସିଆର ରଣନୀତିକ ଏବଂ ଭୌଗୋଳିକ ବିବର୍ତ୍ତନରେ ଏକ ପ୍ରମୁଖ ଭୂମିକା ଗ୍ରହଣ କରିଛି । ୧୦ ଟି ଆସିଆନ ସଦସ୍ୟ ରାଷ୍ଟ୍ର ବ୍ୟତୀତ ପୂର୍ବ ଏସିଆ ସମ୍ମିଳନୀରେ ଭାରତ, ଚୀନ୍, ଜାପାନ, କୋରିଆ ଗଣରାଜ୍ୟ, ଅଷ୍ଟ୍ରେଲିଆ, ନ୍ୟୁଜିଲ୍ୟାଣ୍ଡ, ଆମେରିକା ଏବଂ ଋଷିଆ ଅନ୍ତର୍ଭୁକ୍ତ ।
ପୂର୍ବ ଏସିଆ ସମ୍ମିଳନୀର ପ୍ରତିଷ୍ଠାତା ସଦସ୍ୟ ଭାବରେ ଭାରତ ପୂର୍ବ ଏସିଆ ସମ୍ମିଳନୀକୁ ମଜବୁତ କରିବା ସହ ସମସାମୟିକ ଆହ୍ୱାନର ମୁକାବିଲା ପାଇଁ ଏହାକୁ ଅଧିକ ପ୍ରଭାବଶାଳୀ କରିବାକୁ ପ୍ରତିଶ୍ରୁତିବଦ୍ଧ । ଆସିଆନ ଆଉଟଲୁକ୍ ଅଫ୍ ଇଣ୍ଡୋ-ପାସିଫିକ୍  ଏବଂ ଇଣ୍ଡୋ-ପାସିଫିକ୍ ଓସିଏନସ୍ ଇନିସିଏଟିଭ୍  ମଧ୍ୟରେ ସମ୍ମିଶ୍ରଣ ଉପରେ ର୍ନିଭର କରି ବ୍ୟବହାରିକ ସହଯୋଗକୁ ଆଗକୁ ବଢାଇବା ପାଇଁ ଏହା ଏକ ଗୁରୁତ୍ୱପୂର୍ଣ୍ଣ ପ୍ଲାଟଫର୍ମ । ୧୬ ତମ ପୂର୍ବ ଏସିଆ ସମ୍ମିଳନୀରେ ନେତାମାନେ ଆଞ୍ଚଳିକ ତଥା ଆନ୍ତର୍ଜାତୀୟ ସ୍ୱାର୍ଥ ତଥା ସାମୁଦ୍ରିକ ସୁରକ୍ଷା, ଆତଙ୍କବାଦ, କୋଭିଡ -୧୯ ସହଯୋଗ ଉପରେ ଆଲୋଚନା କରିବେ । ନେତାମାନେ ଭାରତର ସହ ପ୍ରାୟୋଜକରେ ମାନସିକ ସ୍ୱାସ୍ଥ୍ୟ, ପର୍ଯ୍ୟଟନ ଏବଂ ସବୁଜିମାର ପୁନରୁଦ୍ଧାର ମାଧ୍ୟମରେ ଅର୍ଥନୈତିକ ପୁନରୁଦ୍ଧାର ବିଷୟରେ ଘୋଷଣାକୁ ଗ୍ରହଣ କରିବେ ବୋଲି ଆଶା କରାଯାଉଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏଫସି କୋହଲିଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏଫସି କୋହଲିଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ, “ସୂଚନା ଓ ପ୍ରଯୁକ୍ତି ବିଦ୍ୟା କ୍ଷେତ୍ରରେ ଅଗ୍ରଣୀ ଭୂମିକା ଯୋଗୁଁ କୋହଲି ମହାଶୟ ସ୍ମରଣୀୟ ହୋଇ ରହିବେ । ବୈଷୟିକ ଶିଳ୍ପରେ ଉଦ୍ଭାବନ ସଂସ୍କୃତି ଓ ଉତ୍କର୍ଷ ଆଣିବାରେ ସେ ଅଗ୍ରଣୀ ଭୂମିକା ଗ୍ରହଣ କରିଥିଲେ । ତାଙ୍କ ବିୟୋଗରେ ମୁଁ ଗଭୀର ମର୍ମାହତ । ତାଙ୍କ ପରିବାର ଓ ପ୍ରଶଂସକମାନଙ୍କୁ ମୋର ସମବେଦନା ଜଣାଉଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତିଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାଷ୍ଟ୍ରପତି ଭବନରେ ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଜି ପୂର୍ବାହ୍ନରେ ରାଷ୍ଟ୍ରପତିଜୀଙ୍କୁ ଭେଟିଲି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଲ୍ମିକୀ ଜୟନ୍ତୀ ଅବସରରେ ମହର୍ଷି ବାଲ୍ମିକୀଙ୍କୁ ପ୍ରଣାମ ଜଣାଇଲେ ପ୍ରଧାନମନ୍ତୀ
ବାଲ୍ମିକୀ ଜୟନ୍ତୀ ଅବସରରେ ମହର୍ଷି ବାଲ୍ମିକୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଣାମ ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ବାଲ୍ମିକୀ ଜୟନ୍ତୀର ସ୍ୱତନ୍ତ୍ର ଅବସରରେ ମହର୍ଷି ବାଲ୍ମିକୀଙ୍କୁ ଶ୍ରଦ୍ଧାପୂର୍ବକ ପ୍ରଣାମ ଜଣାଉଛି । ଆମ ସମୃଦ୍ଧ ଅତୀତ ଓ ଗୌରବାବହ ସଂସ୍କୃତି ବିବରଣୀଭୁକ୍ତ କରିବାରେ ମୌଳିକ ଅବଦାନ ପାଇଁ ତାଙ୍କୁ ସ୍ମରଣ କରୁଛେ । ସାମାଜିକ ସଶକ୍ତିକରଣକୁ ସେ ପ୍ରଦାନ କରିଥିବା ଗୁରୁତ୍ୱ ଆମକୁ ପ୍ରେରିତ କରୁଛି ।”
SR
(